Rally Championship Xtreme
Computer:	233 MHz processor, godt 3D-grafikkort
Harddisk:	63 MB
Internet:	www.warthog.co.uk

Et godt bilspil kan underholde de fleste. Der er ikke så mange regler at tage stilling til. Tryk og slip speederen på de rigtige tidspunkter, og kør rigtigt ind i svingene. God tur!

Når du har installeret spillet, skal du i mappen Temp i mappen Windows finde filen Setup. Dobbeltklik på den! Nu går den endelige installation i gang. Spillet ligger nu i mappen Warthog i mappen Programmer. Du åbner spillet via Start-menuen. Vælg Rally Championship Xtreme og derefter igen Rally Championship Xtreme.

Først får du et vindue angående din computers indstillinger. Klik OK.

Nu får du en skærm, hvor du først skal indtaste din kørers navn. Klik på navnefeltet, indtast navnet, og klik på name. Klik nu på PLAY.

Spillet begynder. Nedtællingen til start er i gang.

Kontroltaster:
Venstre:	Pil til venstre
Højre:	Pil til højre
Speeder:	Pil op
Brems:	Pil ned
1 og 2:	Kameravinkel

Pas på med at køre for hurtigt. Slip speederen, inden du kører ind i et sving, og tryk den i bund igen, når køleren igen peger mod et stykke lige vej. Det er hurtigere at køre lidt langsomt og holde sig på vejen end konstant at skride ud.

Du kan sætte spillet på pause med et tryk på P. Så kan du enten vælge Continue eller Quit Game. Hvis du vælger det sidste, så tryk på Enter for at springe reklamen over.